CELEX: 62021TN0215
Language: lv
Date: 2021-04-15 00:00:00
Title: Lieta T-215/21: Prasība, kas celta 2021. gada 15. aprīlī – SMA Mineral/Komisija

26.7.2021   
            
            
               LV
            
            
               Eiropas Savienības Oficiālais Vēstnesis
            
            
               C 297/44
            
         
      Prasība, kas celta 2021. gada 15. aprīlī – SMA Mineral/Komisija
      (Lieta T-215/21)
      (2021/C 297/55)
      Tiesvedības valoda – zviedru
      
         Lietas dalībnieki
      
      
         Prasītāja: SMA Mineral (Filipstad, Zviedrija) (pārstāvis: E. Larsson)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas Lēmuma (ES) 2021/355 (2021. gada 25. februāris) 1. panta 2. punktu;
               
            
                  —
               
               
                  noteikt, ka 12. punktā Zviedrijas ierosinātā iekārta (ID SE000000000000419 valstu īstenošanas pasākumu (VĪP) sarakstos) ir jāietver bezmaksas siltumnīcefekta gāzu emisijas kvotu iedalē saskaņā ar Eiropas Parlamenta un Padomes Direktīvas 2003/87/EK 11. panta 3. punktu;
               
            
                  —
               
               
                  piespriest Komisijai atlīdzināt prasītājas tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Ar pirmo pamatu tiek apgalvots, ka Regulas (ES) 2019/331 16. panta 7. punkts nav piemērojams un tādējādi apstrīdētā lēmuma pamatojumam nav juridiska pamata.
                  
                              —
                           
                           
                              Komisija apgalvojums par emisiju dubulto uzskaiti esot kļūdains. Dubultā uzskaite nenotiek un nav notikusi arī iepriekš attiecībā uz SMA Sandarne iekārtu. Tāpēc Komisijas lēmums neiekļaut SMA Sandarne iekārtu starp iekārtām, kurām piešķir bezmaksas emisijas kvotas saskaņā ar produkta līmeņatzīmi kaļķiem, ir kļūdains un tam nav juridiska pamata.
                           
                        
            
                  2.
               
               
                  Ar otro pamatu tiek apgalvots, ka apstrīdētais lēmums nav saderīgs ar ES tiesībām, it īpaši Regulu (ES) 2019/331 un Direktīvu 2003/87/EK.
                  
                              —
                           
                           
                              Komisijas apgalvojums par emisiju dubulto uzskaiti esot kļūdains. Tāpēc lēmums saskaņā ar Regulas (ES) 2019/331 16. panta 7. punktu atteikt bezmaksas emisijas kvotu piešķiršanu SMA Sandarne iekārtai atbilstoši produkta līmeņatzīmei kaļķiem ir kļūdains.
                           
                        
            
                  3.
               
               
                  Ar trešo pamatu tiek apgalvots, ka apstrīdētajā lēmumā pienācīgi nav ievērotas prasītājas pamattiesības un ar to ir pārkāpts samērīguma princips.
                  
                              —
                           
                           
                              Komisija apstrīdētajā lēmumā neesot ņēmusi vērā bezmaksas emisijas kvotu ekonomisko nozīmi prasītājai, kas ietekmē ne tikai nodarbinātību prasītājas uzņēmumā un ekonomisko attīstību ilgtermiņā, bet pat prasītājas konkurētspēju salīdzinājumā ar citiem tirgus dalībniekiem, kas piedāvā līdzvērtīgu produktu. Komisija nav pietiekami ņēmusi vērā samērīguma principu, kas prasa pieņemt pārejas noteikumus, ja kādam tirgus dalībniekam ir lielākas izmaksas nekā citiem tā paša tirgus dalībniekiem.
                           
                        
            
                  4.
               
               
                  Ar ceturto pamatu tiek apgalvots, ka apstrīdētais lēmums rada konkurences izkropļojumus.
                  
                              —
                           
                           
                              No kaļķakmens izejmateriāla izgatavotā dedzinātā kaļķa ražotāji saņem bezmaksas emisijas tiesības saskaņā ar produkta līmeņatzīmi kaļķiem. Kraftcelulozes rūpnīcai, iegādājoties dedzinātos kaļķus no SMA Sandarne iekārtas, no pircēja viedokļa ir tāda pati funkcija kā pirktie dedzinātie kaļķi, kas iegūti no neapstrādāta akmens izejvielas. Bezmaksas emisijas tiesību piešķiršana vienam kaļķu produktam, bet ne citam, nozīmē, ka konkurence starp diviem produktiem, kam ir viena un tā pati funkcija kraftcelulozes rūpnīcā, nenorisināsies ar vienādiem nosacījumiem.